Kyoei Toshi

Kyoei Toshi (Kanji: 巨影都市. Juga dikenali sebagai City Shrouded in Shadow) ialah permainan video untuk PlayStation 4 yang dibangunkan oleh Granzella, yang juga mengesahkan bahawa ia ialah penerus tidak langsung untuk siri Disaster Report mereka. Objektif permainan ini adalah untuk melarikan diri dari bandar yang dilanda pertempuran antara raksasa gergasi, kaiju, robot, dan wira daripada aksi langsung dan animasi Jepun yang terkenal seperti Godzilla, siri Ultra, Gamera, Patlabor, dan Neon Genesis Evangelion.

Plot
Permainan ini bermula di bandar Ichi, sebuah bandar fiksyen di Jepun, yang dilanda bayangan kejahatan dan raksasa gergasi. Pemain akan dapat memilih sama ada bermain sebagai seorang lelaki yang dipanggil Ken Misaki atau seorang wanita yang dipanggil Miharu Matsuhara (watak-watak berkenaan boleh dinamakan semula), dengan tujuan mereka cuba melarikan diri dari bandar yang diselubungi kemelut besar.

Pembangunan
Permainan ini diumumkan pada 17 September 2015. Permainan ini dibangunkan oleh Granzella dan diarahkan oleh Kazuma Kujo. Takashi Watabe menghasilkannya bagi pihak penerbit Bandai Namco.

Ultraman disahkan akan tampil dalam permainan pada 16 Februari 2016. Famitsu iaitu majalah permainan Jepun mengesahkan bahawa Godzilla akan muncul dalam permainan. Godzilla sebelum ini telah mengeluarkan iklan acah bayangannya muncul dalam tangkap layar. Mecha Evangelion juga memberi bayangan akan muncul.

Famitsu mengesahkan pada Mei 2017 bahawa Gamera juga akan muncul dalam permainan. Pada bulan Mei 2017, telah diumumkan bahawa versi PS Vita telah dibatalkan dan permainan video ini akan menjadi eksklusif bagi PS4 sahaja.

Permainan ini dikeluarkan secara rasminya pada 19 Oktober 2017 di Jepun. Tiada permasaran di luar negara setakat Julai 2017.

Penerimaan
Permainan ini telah terjual lebih 48,935 salinan dalam minggu pertama jualan di Jepun lantas meletakkannya di nombor dua di semua carta jualan format.

Rujukan

Pautan luar
 Laman web rasmi 

Permainan video 2017
Permainan video cereka sains
Permainan PlayStation 4
Permainan video ekslusif di Jepun
Siri Ultra
Permainan video yang dibangunkan di Jepun